Patti Scialfa

Vivienne Patricia "Patti" Scialfa (/skalfah/ irakurrita), (Deal, New Jersey, 1953ko uztailaren 29a) pop-rock estiloko Ameriketako Estatu Batuetako abeslari, gitarra jotzailea eta musikagilea da. 

Bakarlari gisa ere lan egiten duen arren, bereziki ezaguna da, Bruce Springsteenekin batera sarritan jotzen duen E Street Band taldeko kideetako bat izateagatik. 1991tik Bruce Springsteenekin ezkonduta dago eta hiru seme-alaba dituzte.https://www.youtube.com/watch?v=ig6z4THdIy4

 Biografia 
Joseph Scialfaren (Siziliako arbasoekin) eta Patricia Scialfaren (Morris jaioa, arbaso eskoziar-irlandarrekin) alaba, bere aita ekintzaile arrakastatsua izan zen: telebisten biltegi xume batekin hasi zen eta higiezinen sustatzaile bihurtu zen.
Scialfak txikitatik idazten zituen abestiak, eta, institutua amaitu ondoren, bere lehen lan profesionala New Jerseyko tokiko taldeei laguntzeko abeslari gisa aritu zen. Musikan lizentziatu zen New Yorkeko Unibertsitatean, Miamiko Unibertsitateko Frost School of Musiceko jazz kontserbatorio ezagunetik igaro ondoren. Fakultatean egon zen bitartean, Scialfak prestatutako materiala bidali zien beste artista batzuei, grabatuko zutelakoan. Hala ere, bere abestietako bat ere ez zen grabatu eta graduatu ondoren, Scialfak kaleko musikari eta zerbitzari gisa lan egin zuen Greenwich Villagen. Soozie Tyrell eta Lisa Lowellekin batera kaleko taldea sortu zuen: «Trickster».

1984an, Scialfa E Street Band taldearekin elkartu zen, Born in the U.S.A. Tour taldearen inaugurazio kontzertua baino egun batzuk lehenago.https://web.archive.org/web/20100917034245/http://www.acousticstorm.com/interview.php?id=74 Aurretik, maketa batzuk aurkeztu ondoren, kontratu bat sinatu zuen Columbia Recordsekin.https://www.allmusic.com/artist/patti-scialfa-mn0000747507

Beste abeslari eta talde ospetsuekin ere kolaboratu du, besteak beste The Rolling Stones (Dirty Work albumean), Keith Richards, Elliott Murphy...

 Diskografia 
 Rumble Doll (1993)
 23rd Street Lullaby (2004) – (#152, US Billboard 200)
 Play It As It Lays (2007) – (#90, US Billboard 200)

 Erreferentziak 

 Kanpo estekak 
 :Diskografia Allmusic.com webgunean.
 :Kontua Instagramen. 
 :Patti Scialfa Youtuben, "As Long As I (Can Be With You)" abesten.

Kategoria:Ameriketako Estatu Batuetako abeslariak
Kategoria:Emakume abeslariak
Kategoria:Ameriketako Estatu Batuetako kantautoreak
Kategoria:Ameriketako Estatu Batuetako musikagileak
Kategoria:Ameriketako Estatu Batuetako gitarra-jotzaileak
Kategoria:Bruce Springsteen
Kategoria:Emakume musikagileak